Záznam z rozporového konania 
s Konfederáciou odborových zväzov Slovenskej republiky
k návrhom Štatútu Rady vlády Slovenskej republiky pre odborné vzdelávanie a prípravu, Vzorového štatútu Krajskej rady pre odborné vzdelávanie a prípravu a Vzorového štatútu Sektorovej rady pre odborné vzdelávanie a prípravu

Dátum: 	17. august 2009
Miesto:	zasadačka Ministerstva školstva SR, 7. poschodie, miestnosť č. 724
Prítomní:	podľa prezenčnej listiny 
1.	Článok 4 – zloženie Krajskej rady, v ods.3 – vypustiť znenie „podľa ods.5 písm. c) až j)“ a nahradiť ho znením : „podľa ods.5 písm. c) až g)“.

Odôvodnenie: 
Organizácie uvedené v ods.3 písm. h) až j) nie sú klasickými stavovskými a profesijnými organizáciami nakoľko sú založené pre účely naplnenia ustanovení zákona o tripartite a zákona o kolektívnom vyjednávaní.

Záver:	
Pripomienka akceptovaná vypustením slov „stavovských a profesijných“ a nahradením písmena „j)“ písmenom „k)“.

2.	Článok 4 – zloženie Krajskej rady, v ods.5 – za písm. k)  doplniť písm. l) tohto znenia: „príslušných regionálnych orgánov Konfederácie odborových zväzov Slovenskej republiky a Odborového zväzu pracovníkov školstva a vedy na Slovensku“; pôvodné písm. l) označiť ako písm. m).

Odôvodnenie: 
Doplnenie o týchto zástupcov vytvorí podmienky pre objektívne rozhodovanie ;

Záver:	
Pripomienka akceptovaná nahradením slov „odborových organizácií“ slovom „zamestnancov“.

V Bratislave dňa 17. augusta 2009
Zapísal:	Ing. Marián Galan

Podpísané za:

Ministerstvo školstva SR:	PaedDr. Marko Vojsovič, v.r.

Konfederáciu odborových zväzov SR:	JUDr. Jana Sláviková, v.r.

Asociáciu zamestnávateľov a zamestnávateľských zväzov a združení SR:	Mgr. Branislav Masár, v.r.

Republikovú úniu zamestnávateľov:	Ing. Igor Patráš, v.r., 
	Mgr. Jana Krecháčová, v.r.